Rikunarita-ORG/Wikinium huggingface dataset:
# Manáma

|  |
| --- |
| Manáma |
| المنامة |
| hlavné mesto |
|  |
| Štát |  Bahrajn |
| Gubernia | Hlavná |
|  |
| Nadmorská výška | 2 m n. m. |
| Súradnice | ﻿ / ﻿ |
|  |
| Rozloha | 30 km² (3 000 ha) |
|  |
| Obyvateľstvo | 329 510 (*2010*)  |
| Hustota | 10 983,67 obyv./km² |
|  |
| Starosta | Hamúd bin Abdulláh bin Hamad Ál Chalífa |
|  |
|

 Poloha Manámy v Bahrajne

 |
|  Interaktívna mapa mesta
 |
|  |
| **Wikimedia Commons:**  Manama |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

Manáma
**Manáma** (arab. المنامة‎ – al-Manáma) je hlavné a najväčšie mesto Bahrajnu. Nachádza sa v Perzskom zálive na severovýchode ostrova Bahrajn. Počet obyvateľov tohto najväčšieho bahrajnského mesta dosahuje približne 329 510 osôb, čo tvorí zhruba štvrtinu všetkého obyvateľstva Bahrajnu.

V islamských kronikách je prvá zmienka o Manáme z roku 1345. V roku 1521 bola obsadená Portugalcami a v roku 1602 Peržanmi. Od roku 1783 dodnes ju s krátkymi prestávkami ovláda dynastia Ál Chalífa. Manáma bola v roku 1958 vyhlásená za slobodný prístav a v roku 1971 sa stala hlavným mestom nezávislého Bahrajnu.

Ekonomická základňa Manámy je rovnaká ako pre celý Bahrajn – ropa, rafinácia ropy, stavba arabských plachetníc dhow, rybárstvo a lov perál. Mestu slúži Bahrajnské medzinárodné letisko na ostrove Muharrak, ku ktorému je pripojené hrádzou. V Manáme sídli Bahrajnská univerzita založená v roku 1986.

Manáma bola jednou z dvanástich obcí Bahrajnu a po reforme správneho členenia dnes patrí do Hlavnej gubernie. Jej guvernérom je šejk Hamúd bin Abdulláh bin Hamad Ál Chalífa, člen vládnucej dynastie.

## Referencie

## Iné projekty

Commons* Commons ponúka multimediálne súbory na tému **ManámaPanoramatická fotografia mesta Manáma*
# Intifáda al-Aksá

|  |
| --- |
| Tento článok je súčasťou série **Arabsko-izraelský konflikt** |
|  |
|
Prvá arabsko-izraelská vojna
Suezská kríza
Šesťdňová vojna
Opotrebovávacia vojna
Jomkipurská vojna
Vojna v pásme Gazy (2023 - súčasnosť)

---

Intifáda: prvá | druhá
Libanonská vojna (1982)
Druhá libanonská vojna (2006) |

**Intifáda al-Aksá** (arab. انتفاضة الاقصى, hebr. אינתיפאדת אל-אקצה) alebo **Druhá intifáda** bolo povstanie Palestínčanov proti Izraelu, ktoré začalo v septembri 2000 a vyústilo vo vlnu násilia medzi palestínskymi Arabmi a Izraelčanmi v Izraeli aj na Palestínskych okupovaných územiach.

Jej spúšťačom bola návšteva vtedajšieho vodcu izraelskej opozície Ariela Šarona v komplexe Mešity al-Aksá na Chrámovej hore v Jeruzaleme 28. septembra 2000. V rokoch 2000-2006 si intifáda vyžiadala 3651 obetí na palestínskej a 1007 obetí na izraelskej strane.

## Referencie

## Externé odkazy

* Intifáda Al-Aksá na valky.cz
# Palestínske okupované územia

Mapa Palestínskych okupovaných území
**Palestínske okupované územia** alebo len **Palestínske územia** je termín, ktorý sa používa na označovanie územií, ktoré boli počas Šesťdňovej vojny v roku 1967 obsadené Izraelom (Západného brehu Jordánu [vrátane východného Jeruzalema] a Pásma Gazy). Rozsah územia je zatiaľ predmetom budúcich rokovaní a boli často definované tzv. Zelenou líniou. Pojem Palestínske okupované územia používala aj Organizácia Spojených národov a ďalšie medzinárodné organizácie medzi rokmi 1998 až 2013 vo vzťahu k palestínskym územiam. V roku 2012 sa v komunikácii OSN začal pre palestínske územia používať názov „Štát Palestína“, ktorý organizácia ISO prijala v roku 2013. V auguste 2015 však Bezpečnostná rada OSN považovala Palestínu za nezvrchovanú entitu, ktorej zabránila stať sa členom Valného zhromaždenia OSN.

Izrael počas Šesťdňovej vojny v roku 1967 obsadil územia Západného brehu Jordánu a Pásma Gazy, ktoré boli dovtedy kontrolované Jordánskom a Egyptom; odvtedy nad nimi čiastočne udržiava kontrolu Izrael.

## Iné projekty

Commons* Commons ponúka multimediálne súbory na tému **Palestínske okupované územia**

## Zdroj

*Tento článok je čiastočný alebo úplný preklad článku Palestinian territories na anglickej Wikipédii.*
# Belgorodská oblasť

Poloha oblasti
**Belgorodská oblasť** je oblasť a federálny subjekt Ruskej federácie. Nachádza sa v Centrálnom federálnom okruhu.

Má rozlohu 27 100 km² a žije tu 1,51 milióna obyvateľov (podľa sčítania z roku 2002). Hlavným mestom oblasti je Belgorod. Hraničí s Kurskou a Voronežskou oblasťou a tiež s Charkovskou,Luhanskou a Sumskou oblasťou na Ukrajine.

## Iné projekty

Commons* Commons ponúka multimediálne súbory na tému **Belgorodská oblasť**

|  |  |
| --- | --- |
|  | Ruský portál |
# Elektrizačná sústava

**Elektrizačná sústava** je časť energetickej sústavy a tvorí ju vzájomne prepojený súbor zariadení na získavanie, prenos, transformáciu a distribúciu elektrickej energie až po jednotlivé spotrebiče, vrátane elektrických prípojok a priamych vedení, systémov meracej, ochrannej, riadiacej, zabezpečovacej, informačnej a telekomunikačnej techniky.

Elektrizačná sústava sa delí na prenosovú a distribučnú sústavu.

Elektrizačná sústava sa skladá zo základných prvkov:

* alternátory v elektrárniach
* elektrické vedenia
* elektrické stanice („rozvodne“)

## Referencie

## Zdroj

*Tento článok je čiastočný alebo úplný preklad článku Elektrizační soustava na českej Wikipédii.*
# Infekčná choroba

**Infekčná choroba** (iné názvy: **nákazlivá choroba**, **infekčné ochorenie**, **chytľavá choroba**, trochu nepresne: **infekcia**) je ochorenie spôsobené rôznymi mikroorganizmami.

Po vniknutí choroboplodných zárodkov do organizmu sa po inkubačnom čase, ktorý je pre jednotlivé infekčné choroby rôzny, prejaví vlastná choroba. Po jej prekonaní vzniká obyčajne krátkodobá alebo celoživotná odolnosť, imunita.

Infekčné choroby sa môžu vyskytnúť ojedinele (sporadicky) alebo hromadne (epidemicky). Výskyt niektorých infekčných chorôb je viazaný na určité oblasti (endemický výskyt).

Väčšina infekčných chorôb podlieha hláseniu.

## Pozri aj

* infektológia
* mikroorganizmus

## Externé odkazy

* FILIT – zdroj, z ktorého pôvodne čerpal tento článok.
# Sabotáž

**Sabotáž** alebo **sabotovanie** (čiastočné synonymum je *záškodníctvo, diverzia*) je (spravidla utajené a často násilné) úmyselné a plánované narušenie funkčnosti či výkonnosti (dôležitého) civilného alebo vojenského zariadenia alebo výstroje (najmä v čase vojny) prostredníctvom jeho poškodenia alebo zničenia. V širšom zmysle je to úmyselné a plánované narušenie funkčnosti, výkonnosti či úspechu politického, ekonomického či vojenského zariadenia, podniku, projektu či akcie prostredníctvom pasívneho odporu, narušenia chodu práce alebo poškodenia či zničenia. Sabotáž je na Slovensku aj jeden z trestných činov - pozri nižšie. Ľudia vykonávajúci sabotáže bývajú označovaní slovom **sabotéri**.

Technika sabotáže sa používa najmä v dobe prudkých spoločenských konfliktov typu vojen, povstaní, odboja proti okupačnej moci a pod. Často túto činnosť využívajú partizáni, tajné odbojové organizácie, námorní piráti, teroristi, špeciálne vycvičené diverzné vojenské skupiny, a pod.
Správne vykonaná sabotáž môže viesť aj k úplnému zničeniu, respektíve k totálnej deštrukcii príslušného technického diela či predmetu.

Vzhľadom na povahu tejto činnosti býva takmer vždy veľmi dôsledne utajovaná a zvyčajne podlieha prísnej konšpirácii. Prichyteným sabotérom vždy hrozili i hrozia prísne tresty vrátane trestov najvyšších (doživotné väzenie, trest smrti).

## Sabotáž v trestnom práve

Podľa slovenského Trestného zákona sa sabotáž pácha ten, *kto v úmysle poškodiť ústavné zriadenie alebo obranyschopnosť Slovenskej republiky zneužije svoje zamestnanie, povolanie, postavenie alebo svoju funkciu alebo sa dopustí iného konania preto, aby (a) maril alebo sťažoval plnenie dôležitej úlohy štátneho orgánu, ozbrojených síl alebo ozbrojeného zboru, právnickej osoby, alebo (b) spôsobil v činnosti takého orgánu alebo takej organizácie alebo inštitúcie poruchu alebo inú závažnú škodu.* (§ 317 zákona č. 300/2005 Z. z.Trestný zákon)

## Posudzovanie sabotáže a sabotérov

Sabotáž a sabotéri sa dajú (subjektívne) hodnotiť rôzne – v dobách vojny môžu byť diverzanti a partizáni vnímaní ako hrdinovia, naopak sabotáž uskutočnená v mene vlastných cieľov (politické, v obchode, v športe) je všeobecne hodnotená ako nemorálna (nešportová) a vedľa morálneho odsúdenia hrozia i vysoké tresty.

## Pozri aj

* partizánska vojna
* partizán
* vojna
* odboj
* diverzia
* terorizmus
# Saint-Mandé

|  |
| --- |
| Saint-Mandé |
| mesto |
|  Saint-Mandé  |
|

|  |
| --- |
|  Erb  |

 |
| Štát |  Francúzsko |
| Región | Île-de-France |
| Departement | Val-de-Marne |
| Obvod | Nogent-sur-Marne |
| Kantón | Saint-Mandé |
|  |
| Súradnice | ﻿ / ﻿ |
| Najvyšší bod |  |
|  - výška | 54 m n. m. |
| Najnižší bod |  |
|  - výška | 42 m n. m. |
|  |
| Rozloha | 0,92 km² (92 ha) |
|  |
| Obyvateľstvo | 22 292 |
| Hustota | 24 230,43 obyv./km² |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 94160 |
| INSEE | 94067 |
|  |
|

 Poloha mesta Saint-Mandé
 |
|  Interaktívna mapa mesta  |
|  |
| **Wikimedia Commons:**  Saint-Mandé |
| **Webová stránka:**  mairie-saint-mande.fr |
| **OpenStreetMap:** mapa |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Francúzsky portál |

 |
|  |

**Saint-Mandé** je francúzske mesto, ktoré sa nachádza v departemente Val-de-Marne, v regióne Île-de-France.

## Poloha

Mesto má rozlohu 0,92 km². Najvyšší bod je položený 54 m n. m. a najnižší bod 42 m n. m.

## Obyvateľstvo

Počet obyvateľov je 22 292 (2011).

Nasledujúci graf zobrazuje vývoj počtu obyvateľov v mesto.

Zdroje: INSEE

## Osobnosti mesta

* Claudette Colbert (\* 1903 – † 1996), americká herečka
* Bruno Cremer (\* 1929 – † 2010), herec
* Frédéric Diefenthal (\* 1968), herec

## Partnerské mestá

* Acre, Izrael, 2010
* Concord, New Hampshire, USA, 1997
* Eschwege, Hessensko, Nemecko, 1989
* Tres Cantos, Španielsko, 2005
* Waltham Forest, Spojené kráľovstvo, 1956

## Referencie

## Pozri aj

* Zoznam obcí departementu Val-de-Marne

|  |  |
| --- | --- |
|  | Francúzsky portál |
# Iravadi

Mapa rieky Iravadi
**Iravadi** (normovaný slovenský názov; zriedkavo: **Iravádí**, zriedkavo: **Iravadí**; po barmsky: ဧရာဝတီမြစ် - výslovnosť vyjadrená slovenskými znakmi: ['ejawödi mji'] alebo ['éjáwödí mji']- (anglické) prepisy: *Ayeyarwad(d)y Myit*, *Eyawadi Myit*, *Erawadi Myit*; tradičný anglický názov: *Irrawaddy (River)*) je rieka v Mjanmarsku.

Je to najdlhšia rieka v krajine (2170 km) a má povodie s veľkostou 411 000 km². Rieka začína na sútoku riek Mali Hka a N'Mai Hka na severe v Kačinskom štáte a tečie zo severu na juh, až kým sa nerozvetvi na deväťramennú deltu pri ústí do Indického oceánu.

Mestá pri rieke (zo severu): Myitkina, Bhamo, Mandalaj, Prome, Henzada.

Etymológia názvu je sporná.

## Referencie

## Iné projekty

Commons* Commons ponúka multimediálne súbory na tému **Iravadi**
# Nyos (jazero)

**Nyos** je jazero vulkanického pôvodu v Kamerune, neslávne známe prírodnou katastrofou, ktorá sa odohrala v noci 21. augusta 1986. Z jazera sa uvoľnil obrovský mrak CO2, ktorý usmrtil približne 1 800 ľudí a viac ako 3 500 kusov dobytka v okolitých dedinách.

Aj keď oxid uhličitý sám osebe nie je jedovatý, pretože je ťažší ako vzduch, vytvoril oblak vysoký niekoľko desiatok metrov a vytlačil tak dýchateľný vzduch. Kým nebude vyriešené priebežné odčerpávanie CO2 z jazera, milión obyvateľov v jeho okolí je v ohrození života.

## Iné projekty

Commons* Commons ponúka multimediálne súbory na tému **Nyos (jazero)**
# Krádež

Paul-Charles Chocarne-Moreau, *The Cunning Thief*, 1931
**Krádež** je podľa slovenského (podobne predtým česko-slovenského) Trestného zákonníka prisvojenie si cudzej veci zmocnením sa tejto veci, ak :

* tým vznikla aspoň malá škoda, alebo
* čin bol spáchaný vlámaním, alebo
* dotyčný sa bezprostredne po čine pokúsil uchovať si vec násilím alebo hrozbou bezprostredného násilia, alebo
* čin bol spáchaný na veci, ktorú má iný na sebe alebo pri sebe, alebo
* predmetnou vecou je vec z úrody z pozemku, ktorý patrí do poľnohospodárskeho pôdneho fondu, alebo drevo z pozemku, ktorý patrí do lesného pôdneho fondu, alebo ryba z rybníka s intenzívnym chovom, alebo
* čin bol spáchaný na veci, ktorej odber podlieha spoplatneniu na základe osobitného predpisu, alebo
* dotyčný bol za obdobný čin v predchádzajúcich dvanástich mesiacoch postihnutý.

Podľa toho istého paragrafu sa páchateľ krádeže potrestá podľa sprievodných okolností krádeže odňatím slobody "až na 2 roky" alebo "6 mesiacov až 3 roky" alebo "3 roky až 6 rokov" alebo "10 rokov až 15 rokov".

Obyčajne možno rozlíšiť dva typy krádeže. Jednoduchá krádež je páchaná bez potreby použitia technických prostriedkov na prekonanie zabezpečujúcej prekážky. Obyčajne ide o krádež páchanú príležitostne, a teda bez znakov prípravy na trestný čin. Naopak, zložitá krádež je taká, ktorej spáchanie si vyžaduje použitie technických prostriedkov na prekonanie zabezpečujúcej prekážky. Obyčajne je páchaná s predchádzajúcou prípravou a niekedy vykazuje aj znaky utajovania trestného činu.

## Referencie
# NHIndustries NH90

|  |
| --- |
| NH90 |
|  NH90 francúzskeho námorníctva

---

 |
| Typ | viacúčelový vrtuľník |
| Výrobca | NHIndustries |
| Prvý let | 18. december 1995 |
| Zavedený | 2007 |
| Charakter | v službe |
| Hlavný používateľ | Bundeswehr Francúzske ozbrojené sily Talianske ozbrojené sily |
| Vyrobených | 383 |
| Varianty | Tactical Transport Helicopter (TTH) NATO Frigate Helicopter (NFH) |
|

|  |  |
| --- | --- |
|  |  Letecký portál |

 |

 **NH90** je stredný viacúčelový vrtuľník, ktorý bol vyvinutý a je vyrábaný ako spoločný projekt troch európskych firiem – Airbus (62,5 %), Leonardo (32 %) a Fokker (5,5 %).

NH90 v súčasnosti prevádzkuje 13 krajín a vrtuľníky úhrnne nalietali viac ako 185 000 hodín.

## Vznik a vývoj

V roku 1985 sa Francúzsko, západné Nemecko, Taliansko, Holandsko a Spojené kráľovstvo spojili s cieľom vývijať nový vojenský dopravný a protilodný vrtuľník. Spojené kráľovstvo v roku 1987 z tohto projektu odstúpilo. Konštrukčné práce na vrtuľníku sa začali v roku 1993. Prototyp PT1 uskutočnil svoj prvý let 18. decembra 1995. V marci 1997 ho nasledoval prototyp PT2 a v novembri 1998 prototyp PT3.

NH90 sa vyvinul do dvoch hlavných variantov: Tactical Transport Helicopter (TTH) a NATO Frigate Helicopter (NFH). Tieto dva hlavné varianty zdieľajú asi 75% komponentov.

Okrem Francúzska, Nemecka, Talianska a Holandska si NH90 našiel ďalších zákazníkov nielen z Európy, ale objednala si ho aj Austrália a viacero krajín v Ázii. Viacero operátorov požiadalo u svojich vrtuľníkov o špecifické konfigurácie, takže NH90 je šitý na mieru podľa požiadaviek koncového používateľa.

## Používatelia

NH90 nemeckej armády
Austrálsky MRH-90
### Vojenskí používatelia

* Austrália
* Belgicko
* Fínsko
* Francúzsko
* Grécko
* Holandsko
* Katar
* Nemecko
* Nový Zéland
* Nórsko
* Omán
* Švédsko
* Španielsko
* Taliansko

## Technické údaje

### Technické údaje

* **Posádka:** 2 piloti + 1 operátor
* **Nosnosť:** 20 sediacich vojakov alebo 12 ležiacich ranených alebo 2 NATO palety alebo 4 200 kg externého nákladu
* **Dĺžka trupu:** 16,13 m
* **Priemer rotora:** 16,3 m
* **Prázdna hmotnosť:** 6 400 kg
* **Max. vzletová hmotnosť :** 10 600 kg
* **Pohonná jednotka:** 2x turbohriadeľový motor General Electric T700-T6E
* **Výkon pohonnej jednotky:** 1 662 kW

### Výkony

* **Maximálna rýchlosť:** 300 km/h
* **Dolet:** 800 km (TTH), 1 000 km (NFH),
* **Praktický dostup:** 6 000 m

### Výzbroj

* 2x guľomet
* protiponorkové a protilodné rakety

## Referencie
# USS Cole

USS Cole
**USS *Cole* (DDG-67)** je torpédoborec amerického námorníctva. Pomenovaný je po seržantovi námornej pechoty Darrellovi S. Coleovi, padlom v boji na Iwo Jime 19. februára 1945.

Loď sa stala verejne známou po samovražednom bombovom útoku, spáchanom príslušníkmi Al-Ká’idy, ktorý sa odohral 12. októbra 2000 v Jemenskom prístave Aden. Sedemnásť námorníkov a dvaja atentátnici zahynuli.

## História

Loď bola postavená lodenicou Ingalls Shipbuilding. Stavba začala 28. februára 1994. O takmer rok neskôr, 10. februára 1995, bola spustená na vodu. Do služby sa zaradila 8. júna 1996.

12. októbra 2000, počas rutinného dopĺňania paliva v Jemenskom prístave Aden, sa o 11:18 miestneho času, k ľavej strane torpédoborca priblížila malá loď. Explózia, ktorá nastala, vytvorila v trupe dieru s priemerom 12 m, zabila 17 námorníkov a zranila 39 ďalších.

Po tomto incidente bol *Cole* prevezený späť do USA. Po opravách trvajúcich 14 mesiacov bol opäť zaradený do aktívnej služby.

## Iné projekty

Commons* Commons ponúka multimediálne súbory na tému **USS Cole**
# Nairo Quintana

**Nairo Quintana**|  |
| Quintana na 2013 Tour of the Basque Country |
| Osobné informácie |
| Celé meno | Nairo Alexander Quintana Rojas |
| Narodenie | 4.2.19904. február 1990 (36 rokov) Cómbita, Kolumbia |
| Výška | 166 cm |
| Váha | 57 kg |
| Informácie o tíme |
| Momentálny tím | Fortuneo Samsica |
| Funkcia | cyklista |
| Typ cyklistu | cestný |
| Profesionálne tímy |
| 2009 2010–2011 2012– | Boyaca es para Vivirla Café de Colombia-Colombia es Pasión Movistar Team |
| Hlavné víťazstvá |
| **Etapové preteky**
Tour de l'Avenir (2010)
Route du Sud (2012)
Vuelta a Murcia (2012)
Tour of the Basque Country (2013)
Giro d'Italia (2014)
Jednodňové preteky a Klasiky
Giro dell'Emilia (2012) |
| Posledná aktualizácia: 9.7.2013 |  |
|

|  |  |
| --- | --- |
|  |  Športový portál  Biografický portál |

 |

**Nairo Alexander Quintana Rojas** (\* 4. február 1990, Cómbita, Kolumbia) je kolumbijský cestný cyklista jazdiaci za Movistar Team. Jeho najväčšia sila je v kopcoch, má veľmi ľahkú postavu.

## Ocenenia

2010
* 1. miesto celkovo Tour de l'Avenir
1. miesto 6. a 7. etapa

2011
1. miesto  klasifikácia vrchárov, Volta a Catalunya

2012
* 1. miesto celkovo  Vuelta a Murcia
1. miesto 1. etapa
* 1. miesto celkovo  Route du Sud
1. miesto 3. etapa
* 1. miesto Giro dell'Emilia
* 1. miesto 6. etapa Critérium du Dauphiné
* 1. miesto 1. etapa Vuelta a España
* 1. miesto Vuelta a la Comunidad de Madrid, klasifikácia mladých jazdcov

2013
* 1. miesto celkovo  Tour of the Basque Country
1. miesto 4. etapa
1. miesto  bodovacia súťaž
* 4. miesto celkovo Volta a Catalunya
1. miesto 3. etapa
* 7. miesto celkovo Vuelta a Andalucía

## Umiestnenie na pretekoch Grand Tour

| Grand Tour | 2012 | 2013 | 2014 | 2015 | 2016 |
| --- | --- | --- | --- | --- | --- |
|  **Giro** | – | – | 1 | - | - |
|  **Tour** | – | 2 | - | 2 | 3 |
|  **Vuelta** | 36 | - | odstúpil | 4 | - |

## Referencie

## Iné projekty

Commons* Commons ponúka multimediálne súbory na tému **Nairo Quintana**
# Salman Rushdie

|  |
| --- |
| Salman Rushdie |
|
spisovateľ |
| Osobné informácie |
| Narodenie | 19.6.194719. jún 1947 (79 rokov) |
|   | Bombaj, India |
| Národnosť | Spojené kráľovstvo |
| Dielo |
| Literárne hnutie | Magický realizmus, Satira, Post-kolonializmus |
| Významné práce | *Satanské verše*, *Deti polnoci* |
| Ovplyvnený |  * Grass, Márquez, Calvino, Nabokov, Joyce, Borges, Pynchon, Bulgakov, Kafka
 |
| Odkazy |
| Salman Rushdie na salmanrushdie.com |
|  | Salman Rushdie (multimediálne súbory na commons) |
|

|  |  |
| --- | --- |
|  |  Literárny portál  Britský portál  Biografický portál |

 |

Sir **Salman Rushdie** [rušdý] (\* 19. jún 1947, Bombaj, India) je britský spisovateľ indického pôvodu.

Za jeho dielo *Satanské verše* žiadal vo fatve iránsky veľký ajatolláh Chomejní Rushdieho smrť. V roku 2016 bola v Iráne odmena za jeho zabitie navýšená na takmer 4 milióny dolárov.

Dňa 12. augusta 2022 došlo k útoku na Rushdieho pred tým, ako sa chystal vystúpiť na konferencii v Chautauqua na severe štátu New York v Spojených štátoch. Útočníkom bol Hadi Matar, naturalizovaný Američan zo štátu New Jersey s libanonskými koreňmi. Rushdie sa následne na verejnosti ukázal až pred uvedením svojho románu *Victory City* (*Mesto víťazstva*), ktoré písal ešte pred útokom.

## Dielo

* *Grimus*, 1975
* *Midnight's Children* (*Deti polnoci*), 1981
* *Shame* (*Hanba*), 1983
* *Satanic Verses* (*Satanské verše*), 1988
* *Haroun and the Sea of Stories* (*Hárún a more príbehov*), 1994
* *East, West* (*Východ, Západ*), 1994
* *Victory City* (*Mesto víťazstva*), 2023

## Ocenenie

* 1981, Bookerova cena
* 1992, Rakúska štátna cena za európsku literatúru
* 2007, Britský šľachtický titul
* 2023, British Book Awards
* 2023, Cena mieru Nemeckého knižného obchodu

## Referencie

## Iné projekty

Commons* Commons ponúka multimediálne súbory na tému **Salman Rushdie**

## Externé odkazy

* FILIT – zdroj, z ktorého pôvodne čerpal tento článok.
# Juan Bautista Alberdi

|  |
| --- |
| Juan Bautista Alberdi |
|  |
| Narodenie | 29. august 1810 San Miguel de Tucumán, Argentína |
| Úmrtie | 19. jún 1884 (73 rokov) Neuilly-sur-Seine, Francúzsko |
| Alma mater | Universidad de Buenos Aires |
| Rodičia | Salvador Alberdi, Josefa Aráoz y Balderrama |
| Podpis |  |
| Odkazy |
| Commons |  Juan Bautista Alberdi |
|

|  |  |
| --- | --- |
|  |  Biografický portál |

 |

**Juan Bautista Alberdi** (\* 29. august 1810, San Miguel de Tucumán, Argentína – † 19. jún 1884, Neuilly-sur-Seine, Francúzsko) bol argentínsky filozof, štátny činiteľ, spisovateľ a sociológ.

Zdôvodňoval tvrdenie, že agresívne útočné vojny sú zločinné z hľadiska práva i z hľadiska kresťanskej morálky.

## Iné projekty

Commons* Commons ponúka multimediálne súbory na tému **Juan Bautista Alberdi**

## Externé odkazy

* FILIT – zdroj, z ktorého pôvodne čerpal tento článok.
# Opát

|  |
| --- |
| Duchovenstvo katolíckej cirkvi |
|  |
| Podľa svätenia |
| biskup • kňaz • diakon • *subdiakon* |
|
Nižšie svätenia[rozbaľ]
* **Západná cirkev:**
akolyta • *exorcista* • lektor • *ostiár*
**Východné cirkvi:**
poddiakon • čtec • spevák
 |
| Podľa úradu, titulu či stavu |
|
Rímska kúria[rozbaľ]
* pápež • kardinál • apoštolský nuncius • pápežský legát • monsignor
 |
|
Miestne cirkvi[rozbaľ]
* patriarcha • prímas • metropolita • arcibiskup • diecézny biskup • eparcha • biskup koadjútor • teritoriálny opát • osobný prelát • apoštolský administrátor • pomocný biskup • generálny vikár
 |
|
Farnosti[rozbaľ]
* dekan • farár • farský administrátor • administrátor excurrendo • kaplán
 |
|
Rehole[skry]
* generálny predstavený • opát • opátka • igumen • provinciál • prior • rehoľník • archimandrita • mních • mníška • novic
 |
|

---

**^1**  V rímskokatolíckej cirkvi sa od roku 1973 až na výnimky neudeľuje
**^2**  Od roku 1973 sa nazýva službou a už nepatrí medzi klérus
**^3**  Podľa súčasného CIC patria medzi klérus len tí, ktorí prijali aspoň diakonskú vysviacku |

**Opát** (aram.), ženský rod **opátka**, je predstavený opátstva niektorých mníšskych reholí. Pendantom v byzantskom obrade je igumen.

## Znak a atribúty

Opátsky znak je od neskorého stredoveku charakterizovaný čiernym širokým klobúkom, dvanástimi čiernymi uzlíkmi alebo strapcami po stranách a zvisle postavenou barlou za štítom. Na stuhe pod štítom môže byť heslo.

## Ďalšie významy

**Opát prímas** je volený predseda zhromaždenia všetkých opátov benediktínskeho rádu.

## Galéria

* Opát v tradičnom habite
* Atribúty opátskeho znaku
* Atribúty územného opáta
* Atribúty opáta, generálneho vikára

## Pozri aj

* Mních (životný štýl)
* Kláštor
* Rehoľný rád
* Opátstvo
* Igumen

## Iné projekty

CommonsWikislovník* Commons ponúka multimediálne súbory na tému **Opát Wikislovník ponúka heslo **Opát**